1 Мыныҥ кийнинде jердиҥ тöрт булуҥында турган тöрт ангелдикöрÿп ийгем. Олор jердиҥ тöрт салкынын тудунып алгандар, салкын jерге де, талайга да, кандый да агашка сокпозын деп. 2 Оноҥкÿнчыгыштаҥ кöдÿрилип jаткан öскö ангелди кöрÿп ийгем. Олтирÿ Кудайдыҥ таҥмазын тудунып алган. Jерге ле талайга каршу jетирер jаҥ берилген тöрт ангелге тыҥ ÿнденип кыйгырып,айткан:3 — Кудайыстыҥ кулдарыныҥ маҥдайларына таҥма баспаганчабыс, jерге де, талайга да, агаштарга да каршу jетирбегер.4 Таҥмалалган улустыҥ тоозын угуп ийгем Израиль уулдарыныҥ ончо ÿйелеринеҥ 144 муҥ кижи таҥмалалган.5 Иуда ÿйезинеҥ12 муҥ кижи таҥмалалган.Рувим ÿйезинеҥ12 муҥ кижи таҥмалалган.Гад ÿйезинеҥ12 муҥ кижи таҥмалалган.6 Асир ÿйезинеҥ12 муҥ кижи таҥмалалган.Неффалим ÿйезинеҥ12 муҥ кижи таҥмалалган.Манассия ÿйезинеҥ12 муҥ кижи таҥмалалган.7 Симеон ÿйезинеҥ12 муҥ кижи таҥмалалган.Левий ÿйезинеҥ12 муҥ кижи таҥмалалган.Иссахар ÿйезинеҥ12 муҥ кижи таҥмалалган.8 Завулон ÿйезинеҥ12 муҥ кижи таҥмалалган.Иосиф ÿйезинеҥ12 муҥ кижи таҥмалалган.Вениамин ÿйезинеҥ12 муҥ кижи таҥмалалган.9 Мыныҥ кийнинде кем де тоолоп болбогон кара-баjырт улусты кöрÿп ийгем. Анда ончо уктардаҥ, ÿйелердеҥ, калыктардаҥ латилдердеҥ улус болгон. Олор ширеениҥ алдында ла Кураанныҥалдында тургандар. Ак кийимдÿ болгондор, колдорында пальмаагаштыҥ сабактарын тудунып алгандар.10 — Улусты ширееде отурган Кудайыс ла Кураан аргадайт! —деп, олор тыҥ ÿнденип кыйгырыжып тургандар.11 Ончо ангелдер ширеени, башчыларды ла тöрт тындуны эбиретургандар. Олор ширеениҥ алдына кöҥкöрö jыгылып, Кудайга бажырып, 12 айткандар:— Аминь! Кудайыска ÿргÿлjи чакка алкыш, мак, ойгор, быйан,кÿндÿ, jаҥ ла кÿч! Аминь.13 Сöс айдып баштайла, башчылардыҥ бирÿзи менеҥ сураган— Ак кийим кийген бу не улус, олор кайдаҥ келген?14 — Сен билериҥ, бий — дегем.Ол меге айткан:— Улу ачу-коронноҥ келген улус бу. Олор кийимин jунуп, Кураанныҥ каныла ак эткендер. 15 Оныҥ учун Кудайдыҥ ширеезиалдында туруп, Оныҥ Öргööзинде Ого тÿн-тÿш бажырып jадылар.Ширееде Отурганы олордыҥ чадыры боло берер. 16 Олор база торолобос, суузабас, олорды кÿн, кандый да изÿ öртöбöс, 17 нениҥучун дезе олорды ширеениҥ орто тужындагы Кураан кабырар, тирÿ сууныҥ агындарына апарар, Кудай олордыҥ кöзинеҥ не леjашты арчыыр.